Aalborg Zoo fik 10. marts en ny orangutangunge, da mor Mona fødte en lille orangutang-unge. Kønnet har hidtil været svært at fastslå, fordi ungen hele tiden lå ved sin mor. Men nu er det altså slået fast, at ungen er en han. Og nu skal den tilmed have navn. I den kommende weekend kan besøgende i abehuset udfylde og aflevere navnesedler. Dyrepasserne vælger herefter det bedste navn blandt de indleverede forslag. Klokken 14 på begge dage er der foredrag om orangutangen ved dyrepasser Kenneth Niemann.

Referat:
Publikumforslag skal afgøre, hvad den nye unge skal hedde